ΓΡΑΠΤΗ ΕΡΩΤΗΣΗ E-1098/00

υποβολή: Christel Fiebiger (GUE/NGL) προς το Συμβούλιο

(6 Απριλίου 2000)

Θέμα: Ηλεκτρονική βάση δεδομένων για τους χοίρους

Το Συμβούλιο έχει αποφασίσει να δημιουργήσει, έως την 1η Ιανουαρίου 2003, σε τρεις φάσεις, μια ηλεκτρονική βάση δεδομένων για τους χοίρους.

Στο θέμα αυτό, τίθενται οι ακόλουθες ερωτήσεις:

- Ποιά είναι τα δεδομένα που θα συλλέγονται;

- Ποιός θα τα συλλέγει;

- Σε ποιό ύψος εκτιμάται ότι θα ανέλθει το κόστος αυτής της βάσης δεδομένων κατά τη φάση της ολοκλήρωσής της;

- Ποιός θα επιβαρυνθεί με το κόστος της συλλογής των δεδομένων;

- Προβλέπεται επιστροφή των εξόδων, σε περίπτωση που η συλλογή αυτή πραγματοποιηθεί από τους χοιροτρόφους;

- Ποιός θα έχει πρόσβαση στα δεδομένα αυτά;

Απάντηση

(23 Οκτωβρίου 2000)

1. Το Ευρωπαϊκό Κοινοβούλιο και το Συμβούλιο εξέδωσαν στις 10 Απριλίου 2000 την οδηγία 2000/15/ΕΚ για την τροποποίηση της οδηγίας 64/432/ΕΟΚ του Συμβουλίου περί προβλημάτωνγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών, στην οποία αναφέρεται το αξιότιμο μέλος του Κοινοβουλίου.

2. Η οδηγία αυτή η οποία δημοσιεύθηκε στην Επίσημη Εφημερίδα(1), αποτελεί συνέχεια της τροποποιημένης οδηγίας 64/432 που αναφερόταν ήδη στη δημιουργία ηλεκτρονικής βάσης δεδομένων για τα βοοειδή και τα χοιροειδή προκειμένου να διατίθενται πληροφορίες για τα ζώα και τις κινήσεις τους.

Στο πλαίσιο αυτό προβλέπονται ιδίως:

- ηποχρέωση των κρατών μελών, που δε διαθέτουν εγκεκριμένο σύστημα δικτύων παρακολούθησης, να έχουν συγκροτήσει ηλεκτρονική βάση δεδομένων για τους χοίρους πριν από τις 31 Δεκεμβρίου 1999,

- τα στοιχεία που πρέπει να συλλέγονται,

- η διαδικασία Επιτροπής/Μόνιμης κτηνιατρικής Επιτροπής όσον αφορά την επεξεργασία των εν λόγω στοιχείων.

3. Η οδηγία 2000/15/ΕΚ προβλέπει πράγματι τη δημιουργία σε τρεις φάσεις μιας ηλεκτρονικής βάσης δεδομένων για τους χοίρους και ορίζει τις προθεσμίες για τηνλοποίηση του στόχου αυτού καθώς και το νομικό πλαίσιο για τον καθορισμό των κατάλληλων λεπτομερειών εφαρμογής τα οποία εμπίπτουν στην αρμοδιότητα της Επιτροπής.

4. Εν αναμονή της εφαρμογής των λεπτομερειών αυτών, μπορεί ήδη να διευκρινισθεί στο αξιότιμο μέλος του Κοινοβουλίου ότι:

- τα κράτη μέλη είναιπεύθυνα για τη συλλογή των στοιχείων και τις διατάξεις που πρέπει να εφαρμοσθούν προκειμένου να συμμορφωθούν προς την οδηγία,

- οι διατάξεις σχετικά με τις ερωτήσεις 1, 2, και 6 θα καθορισθούν σύμφωνα με τη διαδικασία Επιτροπής/Μόνιμης κτηνιατρικής Επιτροπής,

- είναι δύσκολο να πραγματοποιηθεί στο στάδιο αυτό μια εκτίμηση του κόστους του μέτρου αυτού, δεδομένου ότι τα κόστη θα είναι ανάλογα με τις διατάξεις που θα εγκρίνουν τα διάφορα κράτη μέλη σε εθνικό επίπεδο,

- οι λεπτομέρειες χρηματοδότησης των δαπανών που αναφέρονται στις ερωτήσεις 4 και 5 θα μπορούν να εξεταστούν στο πλαίσιο της αναθεώρησης ορισμένων διατάξεων της οδηγίας 85/73/ΕΟΚ για τη χρηματοδότηση των κτηνιατρικών επιθεωρήσεων και ελέγχων(2) σύμφωνα με τις διατάξεις του άρθρου 14 παράγραφος 8 της οδηγίας 64/432/ΕΟΚ(3).

(1) ΕΕ L 105 της 3.5.2000, σελ. 34.

(2) ΕΕ L 32 της 5.2.1985, σελ. 19.

(3) Οδηγία περί προβλημάτωνγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών, όπως τροποποιήθηκε από την οδηγία 97/12/ΕΚ (ΕΕ L 109 της 25.4.1997, σ. 1).